La implementació de l'Estratègia de lluita contra la corrupció i d'enfortiment de la integritat pública, aprovada en l'Acord de Govern del 15 de gener de 2020, continua avançant a bon ritme malgrat les dificultats derivades de la crisi sanitària de la COVID - 19.
Així ho mostra el segon informe de progrés que, tal com estableix l'eix de retiment de comptes del model de governança de l'Estratègia - basat en informes d'avenç trimestrals, semestrals i anuals -, va ser aprovat el passat dia 15 de juliol pel Grup Director d'Implementació de l'Estratègia (GEIE).
Després del primer informe, publicat el mes d'abril, aquest nou document recull els principals resultats dels sis primers mesos d'implementació de l'Estratègia centrats, per una banda, en la consolidació del sistema de governança i de retiment de comptes i, per l'altra, en els avenços quant a les diferents actuacions.
A més d'informar-ne els actors de la societat civil durant la celebració de la 1a Cimera contra la Corrupció, el passat dia 17, l'informe també serà presentat, com a forma de retiment de comptes a l'Oficina Antifrau de Catalunya, el Síndic de Greuges i la Sindicatura de Comptes de Catalunya.
D'altra banda, el passat dia 20 de juliol es va reunir per primera vegada l'Espai de Participació de Seguiment de l'Estratègia, composat per 10 membres de la societat civil, la missió dels quals és fer el seguiment i l'auditoria del compliment de les actuacions previstes.
En els propers dies, l'Espai realitzarà un retorn sobre l'informe semestral que se'ls ha presentat.
En el seu conjunt, l'informe destaca tres grans assoliments: la creació d'un Espai de participació ciutadana de seguiment de l'Estratègia de lluita contra la corrupció, l'anonimització de les bústies ètiques i l'elaboració d'una Guia per a la preparació i tramitació de les consultes preliminars al mercat.
Constituït el mes d'abril, l'Espai de participació ciutadana de seguiment de l'Estratègia de lluita contra la corrupció és una comissió independent, responsable de monitoritzar la correcta implementació de les difer ents actuacions i de garantir que el procés es du a terme en un marc de transparència i de retiment de comptes.
Des d'aquest Espai, la ciutadania avaluarà i auditarà la implementació d'aquesta política pública d'integritat impulsada des del Govern de la Generalitat.
L' Espai està format per un grup de deu persones escollides sota criteris de paritat: set ciutadans triats per sorteig d'entre els participant s del procés participatiu de l'E stratègia, i tres representants d e la societat civil organitzada (de l'Institut Ostrom Catalunya, l'Observatori Ciutadà Contra la Corrupció i el Col·legi de Politòlegs i Sociòlegs de Catalunya ).
Un altre dels assoliments destacats d'aquest primer semestre és la propera aprovació, per Acord de Govern, de l'anonimització d e la Bústia Ètica
La Bústia Ètica és un canal que permet, a qualsevol persona, alertar de males pràctiques o de conductes inadequades en l'administració pública.
Amb la seva anonimització es reconeix i protegeix la figura de l'alertador com a peça clau en la lluit a contra el frau i la corrupció, i es posa disposició de la ciutadania un mitjà, anònim i segur, que impedeix qualsevol represàlia envers la persona alertadora.
La implementació del procés d'anonimització es durà a terme el darrer trimestre d'enguany i afectarà tres bústies: la bústia del codi de conducta d'alts càrrecs i personal directiu públic, la bústia de contractació pública i la bústia de la Inspecció General de Serveis de Personal de la funció pública.
La tercera fita recollida a l' informe és l'elaboració de la Guia per a la preparació i tramitació de les consultes preliminars al mercat, una eina adreçada a les unitats i òrgans de contractació de les administracions.
El seu objectiu és, davant un nou procés de contractació, facilitar l'establiment de diàleg entre l'administració i el mercat, dirigit a conèixer aspectes com si existeixen productes i solucions que puguin donar resposta a la necessitat que es planteja o quina ha de ser la franja de preus.
Amb la Guia es reforça la garantia que els processos de contractació pública es duen a terme sota els principis de publicitat, transparència, no discriminació i lliure competència fomentant, d'aquesta manera, la gestió eficient dels fons públics.
Aquesta publicació es va presentar en un seminari web que va tenir lloc el passat dia 22 de juliol.
Podeu consultar-la en aquest enllaç.